section_heading: Povijest
paragraph_text: Razvio se iz malog provincijskog natjecanja u svjetsku instituciju daljinskog plivanja i jedan od najprestižnijih svjetskih maratona. Nema svjetskog ili europskog prvaka nakon 1989. koji nije plivao na Faros maratonu. Potvrda te činjenice i kultnog statusa natjecanja stigla je 22.9.2012. kada je primljen u International Marathon Swimming Hall of Fame (Fort Lauderdale, Florida). Postao je time prvi i jedini maraton u povijesti koji je primljen u IMSHOF (kao Honour Organisation), ali i prva i jedina organizacija koja je postala članom ili International Marathon Swimming Hall of Fame ili International Swimming Hall of Fame. Također je to i prvi i jedini sportski događaj iz Hrvatske koji je član neke Kuće slavnih u nekom sportu.Faros maraton u Kući slavnih!, vecernji.hr, 24. rujna 2012.